INTERESSEGRUPPE FOR SYNSHEMMEDE EDB-BRUKERE (ISE)

Protokoll for generalforsamling 5. februar 2017.

Sted: Sjøsiden kurs- og møtesenter, Oslo.

Tid: kl. 12.10 - 13.35.

Sak 1. Åpning.

Lederen, Mehmed Softic, åpnet møtet.

Sak 2. Godkjenning av innkalling og sakliste.

Innkallingen var sendt medlemmene og ble enstemmig godkjent.

Forslag til sakliste var sendt medlemmene og ble enstemmig godkjent.

Sak 3. Navnopprop.

Navnoppropet viste at 17 stemmeberettigede var til stede.

To forlot møtet etterat revisor var valgt.

Sak 4. Konstituering.

Styret foreslo Otto Prytz som dirigent. Han ble enstemmig valgt.

Styret foreslo Tormod Prytz som referent. Han ble enstemmig valgt.

Tellenemnd: Mehmed Softic foreslo Hedda Fossum og Anniko Klein.

Begge ble enstemmig valgt.

Protokollunderskrivere: Unni Fauskrud og Torill Melgård ble foreslått fra salen

og enstemmig valgt.

Sak 5. Godkjenning av årsberetning 2016.

Årsberetningen var sendt til medlemmene.

Overskriftene ble referert.

Otto Prytz pekte på noen korrekturfeil.

Årsberetningen ble enstemmig godkjent.

Sak 6. Godkjenning av regnskap 2016.

Regnskapet var sendt til medlemmene.

Hege Blichfeldt opplyste at styret arbeidet med en enklere kontoplan,

så regnskapet for 2017 skal bli lettere å forstå.

Revisors uttalelse ble referert.

Etter revisors anbefaling ble regnskapet enstemmig godkjent.

Sak 7. Innsendte saker fra medlemmene.

Ingen saker forelå.

Sak 8. Vedtektsendringer.

Forslag til endringer av vedtektenes §6 og §7 var sendt til medlemmene.

Av gjeldende vedtekter går det imidlertid fram at forslag til vedtektsendringer

ikke kkunne behandles fordi forslagene var sendt ut for sent.

Saken ble henvist til neste generalforsamling.

Generalforsamlingen drøftet likevel forslagene og foretok prøvevoteringer.

Forslag til ny §6 gikk ut på å senke antallet styremedlemmer fra 5 til 4,

og varamedlemmer fra 2 til 1.

Hovedbegrunnelsen var at det er vanskelig å finne folk som er villige

til å påta seg vervene.

Nina Tveter mente man kunne åpne adgang til å velge mellom gjeldende §6

og styrets forslag til ny §6.

Ved en prøvevotering stemte 11 for endringsforslaget, 5 mot og 1 blankt.

Styrets forslag til ny §7 gikk ut på å fjerne §7, redaksjonskomité.

Ved en prøvevotering sluttet møtet seg enstemmig til at generalforsamlingen

ikke lenger skal velge redaksjonskomité for Isetten.

Sak 9. Fastsettelse av kontingent for 2018.

Styret foreslo kontingenten uendret, kr 250 for personlige medlemmer

og kr 1.000 for firma.

Forslaget ble enstemmig vedtatt.

Sak 10. Aktivitetsplan 2017.

Styrets forslag til aktivitetsplan var sendt til medlemmene.

Aktivitetsplanen ble referert og enstemmmig godkjent.

Sak 11. Forslag til budsjett 2017.

Budsjettforslaget var sendt til medlemmene.

Forslaget ble referert og enstemmig vedtatt.

Sak 12. Valg.

Valgnemndas enstemmige innstilling ble referert.

Når ikke annet er oppført, er kandidatene foreslått av valgnemnda.

Følgende ble enstemmig valgt:

Leder for en periode: Mehmed Softic.

Kasserer for to perioder: Hans Berge.

Styremedlem for to perioder: Steinar Stjerna.

Nestleder Hege Norset Blichfeldt og sekretær Lise Bakkan er ikke på valg før 2018.

1. vara for en periode: Liv Åse Skeide.

2. vara for en periode: Anne Marthe Westgaard.

Revisor for en periode: Dagfinn Sæther.

Vararevisor for en periode: Valgnemmda hadde ingen innstilling.

Otto Prytz foreslo Kari Kristine Engan, som ble valgt.

Redaksjonskomité for Isetten: Valgnemnda hadde ingen innstilling.

Generalforsamlingen overlot saken til styret.

Valgnemnd for en periode, alle valgt under ett:

Leder: Berit Lunde; medlemmer: Magne Bjørndal og Magnar Høgalmen;

vara: Tormod Prytz.

Sak 13. Avslutning.

Gjenvalgt leder, Mehmed Softic, takket på styrets vegne for tilliten.

Han takket de avtroppende styremedlemmene og alle andre som har arbeidet

for ISE i 2016. "Det blir garantert bruk for dem siden," sa han.

En særskilt takk rettet han til Egil Berggren, som har vært styremedlem sammenhengende siden 2004.

Til slutt takket Softic for frammøtet på generalforsamlingen.

Han lovet å stå på og gjøre sitt beste for ISE.

Deretter hevet han møtet.

Oslo, 6. februar 2017.

Tormod Prytz, referent

Unni Fauskrud Toril Melgård

protokollunderskriver protokollunderskriver